Jeneral (Jerman)

Untuk kegunaan pangkat empat bintang ini di negara lain, sila lihat Jeneral.

Jeneral () adalah pangkat tertinggi dalam Tentera Darat Jerman dan Tentera Udara Jerman. Selaku pangkat empat bintang ia setaraf dengan pangkat Laksamana dalam Tentera Laut Jerman.

Pangkat ini ditakrifkan OF-9 dalam NATO. Ia adalah  gred B8 didalam peraturan gaji Kementerian Pertahanan Persekutuan.

Insignia pangkat

Pada epaulet (Heer, Luftwaffe) terdapat empat pip emas (bintang) dalam kalungan daun oak emas.

Lihat juga
 Perbandingan pangkat tentera Perang Dunia I
 Perbandingan pangkat tentera Perang Dunia II

Sejarah awal
Pangkat jeneral Jerman berkemungkinan besar menyaksikan penggunaan pertamanya didalam mazhab agama dari Empayar Suci Rom Bangsa Jerman, didalam bentuk yang diubah suai dan penggunaan dari pemahaman umum semasa. Menjelang abad ke-16, dengan kebangkitan tentera darat tetap, negeri-negeri Jerman telah mula melantik para jeneral daripada golongan bangsawan untuk memimpin dalam pertempuran.

Satu sistem pangkat standard telah diwujudkan semasa Perang Tiga Puluh Tahun, dengan pangkat tertinggi Jeneral biasanya dikhaskan untuk pemerintah beraja (contohnya Kaiser atau Elektor) dan panglima perang sebenar menyandang pangkat Generalleutnant. Feldmarschall adalah pangkat terendah pada masa itu, sama seperti Generalwachtmeister.

Menjelang abad ke-17 dan ke-18, pangkat jeneral muncul dalam semua angkatan tentera negeri Jerman, dan menyaksikan penggunaan terbesarnya oleh angkatan tentera Bavaria dan Prusia. Kedua-dua angkatan tentera inilah yang mencipta konsep “Staf Am”, yang sering dikendalikan sepenuhnya oleh orang-orang bangsawan. Untuk menjadi jeneral mestilah mendapat keahlian secara tidak langsung dari kelas bangsawan.

Abad ke-19
Semasa Perang Napoleon, pangkat jeneral Jerman telah disusun dalam empat gred, bermula dengan Generalmajor, diikuti oleh Generalleutnant, General dan Generalfeldmarschall. Pakaian seragam standard dan insignia, digunakan selama seabad lebih, juga dibentuk sewaktu tempoh ini. Gelaran General (tiga bintang) merangkumi pegawai pasukan cawangan, membawa ke gelaran General der Infanterie ("jeneral infantri"), General der Kavallerie ("jeneral kavalri") dan General der Artillerie ("jeneral artileri").

Pada tahun 1854, Prusia memperkenalkan pangkat Generaloberst (jeneral kanan, biasanya diterjemah Kolonel Jeneral) supaya para pegawai dapat dinaikkan pangkat dengan lebih tinggi daripada Jeneral tanpa menjadi Generalfeldmarschall, kerana pangkat ini biasanya dikurniakan hanya untuk pencapaian luar biasa semasa perang. Kemudian, satu lagi gred khas yang dikenali sebagai Generaloberst im Range eines Generalfeldmarschalls (Kolonel Jeneral memangku pangkat Fil Marsyal) pertama kali digunakan di Bavaria untuk menunjukkan kolonel jeneral diberikan kuasa fil marsyal tanpa pangkat yang sebenar.

Dalam Empayar Jerman, insignia jeneral Jerman telah diwujudkan dengan papan bahu emas yang berat berserta dari satu hingga empat pip (bintang) bagi melambangkan senioriti seseorang jeneral. Pangkat Generalfeldmarschall menunjukkan satu set baton marsyal bersilang pada papan bahu. Jeneral Jerman juga mula memakai perhiasan emas (Arabeske) pada kolar mereka, berbeza dengan bar kolar (Doppellitzen) yang dipakai oleh unit-unit elit, atau kolar berwarna kosong yang dipakai seluruh angkatan tentera Jerman.

Gred "kolonel jeneral memangku pangkat fil marsyal" (Generaloberst im Range eines Generalfeldmarschalls) telah diperkenalkan dalam tentera darat Prusia/Imperial  pada tahun 1871. Ia dikurniakan kepada para jeneral kanan yang biasanya menyandang jawatan inspektor tentera darat dan seterusnya panglima tentera darat yang dilantik jika berlaku peperangan. Pangkat papan bahu ialah baton bersilang berserta tiga pip. Pangkat kolonel jeneral yang betul (dengan tiga pip sahaja) telah diwujudkan pada tahun 1901. Di dalam tentera darat Prusia, pangkat fil marsyal hanya boleh dikurniakan kepada para pegawai yang aktif dalam peperangan jika mereka memenangi pertempuran atau menyerbu perkubuan. Di masa aman, pangkat tersebut dikurniakan sebagai pangkat kehormat kepada putera-putera dan sebagai Charakter (kehormat) kepada merit am apabila mereka bersara — "Jeneral dengan pangkat kehormat Fil Marsyal" (General mit dem Charakter eines Generalfeldmarschall) - yang telah dibatalkan pada tahun 1911. Pada masa yang sama, insignia pangkat bagi Kolonel Jeneral dengan pangkat Fil Marsyal telah ditukar kepada empat pip tanpa baton.

Perang Dunia II 
Heer (bm - Tentera Darat)

1 Generalfeldmarschall (OF10, pangkat lima bintang, papan bahu sejak 1942)
2 Generalfeldmarschall (OF10, pangkat lima bintang, papan bahu sehingga 1942);
3 Generaloberst (OF9, pangkat empat bintang);
4 Jeneral pasukan cawangan (OF8, pangkat tiga bintang);
5 Generalleutnant (OF7, pangkat dua bintang); dan
6 Generalmajor (OF6, pangkat satu bintang).

Luftwaffe (bm - Tentera Udara)
1 Reichsmarschall (pangkat enam bintang, papan bahu besar dari jeneral yang lain dengan insignia Helang Reich mencengkam baton bersilang dan pelapik kolar insignia baton bersilang), Hermann Göring (1940)
2 Generalfeldmarschall (OF10, pangkat lima bintang, papan bahu dari 4/1941);
3 Generalfeldmarschall (OF10, pangkat lima bintang, papan bahu sehingga 4/1941);
4 Generaloberst (OF9, pangkat empat bintang);
5 Jeneral pasukan cawangan (OF8, pangkat tiga bintang);
6 Generalleutnant (OF7, pangkat dua bintang); dan
7 Generalmajor (OF6, pangkat satu bintang).

Pangkat Jeneral Jerman menyaksikan penggunaan meluasnya semasa Perang Dunia II. Disebabkan pengembangan besar-besaran angkatan tentera Jerman (Wehrmacht), satu “gelombang” baru para jeneral telah dilantik pada era 1930an agar dapat memimpin Jerman ke dalam peperangan.

Reichsmarschall
Reichsmarschall merupakan pangkat tertinggi tentera Jerman. Ia satu-satunya disandang oleh Hermann Göring. Göring juga berkhidmat sebagai Panglima Tentera Udara (Luftwaffe) dan telah bertanggungjawab mengendalikan ekonomi perang Jerman.

Generalfeldmarschall 
Pada tahun 1936, Hitler menghidupkan semula pangkat Fil Marsyal (pic. 1 dan 2).

Generaloberst 
Pangkat Generaloberst (pic. 3), biasanya diterjemah sebagai "kolonel jeneral", tetapi barangkali lebih sebagai "jeneral kanan". Seorang Generaloberst lazimnya menjadi panglima sebuah tentera darat medan.

Jeneral pasukan cawangan 
Dalam Perang Dunia II pangkat tiga bintang Jeneral pasukan cawangan (de: General der Waffengattung, atau ringkas Jeneral) (fail Heer, fig. 4) secara rasminya berkaitan dengan cawangan tentera darat Heer, atau tentera udara Luftwaffe (fail Luftwaffe, fig. 5), yang mana pegawai itu bertugas, dan (secara nominal) memerintah: sebagai tambahan kepada General der Kavallerie, General der Artillerie dan General der Infanterie yang telah lama wujud, pihak Wehrmacht juga mempunyai General der Panzertruppen (pasukan armor), General der Gebirgstruppen (pasukan gunung), General der Pioniere (jurutera), General der Fallschirmtruppen (pasukan payung terjun), General der Flieger (juruterbang), General der Flakartillerie (pasukan anti pesawat), General der Nachrichtentruppen (pasukan semboyan) dan General der Luftnachrichtentruppen (pasukan semboyan udara). Seorang Jeneral pasukan cawangan biasanya menjadi panglima sebuah kor.

Generalleutnant 
Pangkat Generalleutnant (pic. 5) biasanya menjadi panglima senior sebuah divisyen.

Generalmajor 
Pangkat  Generalmajor Jerman (pic. 6) biasanya menjadi panglima junior sebuah divisyen.

Pasukan staf Wehrmacht, perubatan, veterinar, kehakiman dan paderi,  menggunakan designasi khas untuk pegawai jeneral mereka, dengan Generalarzt, Generalveterinär, Generalrichter dan Feldbischof menjadi Generalmajor; Generalstabsarzt, Generalstabsveterinär dan Generalstabsrichter setaraf Generalleutnant; dan (yang unik) Generaloberstabsarzt, Generaloberstabsveterinär dan Generaloberstabsrichter setaraf Jeneral.

Dengan pembentukan Luftwaffe, para jeneral tentera udara mula menggunakan pangkat jeneral yang sama seperti tentera darat Jerman.  Lencana bahu serupa dengan yang digunakan oleh tentera darat, dengan tambahan pelapik kolar khas yang dipakai oleh pegawai jeneral Luftwaffe.  Pangkat tertinggi Reichsmarschall (Marsyal Empayar) telah diwujudkan pada tahun 1940 untuk Hermann Göring.

Waffen-SS 
{|align="right"
|- style="background-color:#373F43"
! <span style="color:white;">Waffen/SS</span>  
|-
|
|}

Pada tahun 1941, pihak Waffen-SS mula menggunakan pangkat jeneral disamping pangkat SS standard. Seorang Oberst-Gruppenführer Waffen-SS, sebagai contoh, akan diberi gelaran Oberst-Gruppenführer und Generaloberst der Waffen-SS.  Ordnungspolizei (Orpo) juga mengunakan pangkat polis yang serupa. Waffen-SS tidak mempunyai pangkat fil marsyal, tetapi gelaran Reichsführer-SS yang disandang oleh Heinrich Himmler dianggap setaraf dengan fil marsyal (Generalfeldmarschall) semasa peperangan.

Pangkat jeneral Waffen-SS dalam Perang Dunia II adalah seperti berikut1 SS-Oberst-Gruppenführer dan Kolonel Jeneral Waffen-SS (OF9, pangkat empat bintang);2 SS-Obergruppenführer dan Jeneral Waffen-SS (OF8, pangkat tiga bintang);3 SS-Gruppenführer dan Leftenan Jeneral Waffen-SS (OF7, pangkat dua bintang); dan4' SS-Brigadeführer dan Mejar Jeneral Waffen-SS (OF6, pangkat satu bintang).

Pangkat Kolonel Kanan SS-Oberführer kadangkala dianggap setaraf brigedier jeneral ; namun, ini tidak benar. Pangkat tersebut (khususnya dikalangan Waffen-SS) tidak dianggap  setaraf dengan pegawai jeneral, tidak berhak memakai lampasse kelabu dan lapel jaket jeneral, dan memakai papan bahu seorang Kolonel penuh atau Oberst tentera darat.Miller, Michael (2006). Leaders of the SS and German Police, Vol. 1, R. James Bender Publishing, p. 521. ISBN 93-297-0037-3

Penggunaan moden

Selepas Perang Dunia II, pihak Bundeswehr Jerman Barat dan Nationale VolksarmeeJerman Timur mengguna pakai sistem pangkat blok tentera masing-masing.

Di dalam Bundeswehr, pangkat Brigadegeneral telah diletakkan di bawah Generalmajor. Manakala gelaran pangkat Generalmajor, Generalleutnant dan General telah dikekalkan, setiap gelaran itu sekarang melambangkan pangkat yang lebih tinggi daripada sebelumnya (contohnya Generalleutnant kini merupakan jeneral tiga bintang).

Sebelum penyatuan semula Jerman, designasi
pangkat pegawai jeneral dalam Republik Demokratik Jerman adalah berasaskan kepada model Soviet. Generalmajor masih merupakan gred pegawai jeneral paling rendah, diikuti oleh Generalleutnant, Generaloberst (sekarang tiga bintang dan bukannya empat) dan Armeegeneral. Pada tahun 1982, kerajaan GDR mewujudkan pangkat Marschall der DDR'', walaupun tiada orang yang pernah dinaikkan ke pangkat itu.

Nota dan rujukan

Pangkat tentera
Tentera Jerman
Ketenteraan
Pegawai 4 bintang